CELEX: 32003R0599
Language: mt
Date: 2003-04-01 00:00:00
Title: Ir-Regolament tal-Kummissjoni (KEE) Nru 599/2003 ta' l-1 ta' April 2003 li jemenda r-Regolament (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel(Test b'rilevanza għaż-ŻEE)

Avviż Legali Importanti

|

32003R0599

Official Journal L 085 , 02/04/2003 P. 0015 - 0016

		Ir-Regolament tal-Kummissjoni (KEE) Nru 599/2003ta' l-1 ta' April 2003li jemenda r-Regolament (KEE) Nru 2092/91 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel(Test b'rilevanza għaż-ŻEE)IL-KUMMISSJONI TAL-KOMUNITAJIET EWROPEJ,Wara li kkunsidrat it-Trattat li jistabbilixxi l-Komunità Ewropea,Wara li kkunsidrat ir-Regolament tal-Kunsill (KEE) Nru 2092/91 [1] ta' l-24 ta' Ġunju 2003 dwar il-produzzjoni organika ta' prodotti agrikoli u l-indikazzjonijiet li jirreferu għalihom fil-prodotti agrikoli u fl-oġġetti ta' l-ikel, kif l-aħħar emendat bir-Regolament tal-Kummissjoni (KE) Nru 223/2003 [2], u b'mod partikolari t-tieni inċiż ta' l-Artikolu 13 tiegħu,Billi:(1) Il-preservazzjoni tal-ġid u s-saħħa ta' l-annimali trid tkun imsejsa qabel xejn fuq il-prevenzjoni, bis-saħħa ta' miżuri bħalma huma l-għażla approprjata tar-razza u tal-ġebbieda u d-dieti bbilanċjati appoprjati.(2) Ir-Regolament (KEE) Nru 2092/91 jimponi kostrizzjonijiet preċiżi dwar l-għalf. B "mod partikolari, il-provvista tas-sustanzi essenzjali, bħalma huma l-vitamini, għandha tkun koperta b"inputs naturali.(3) Ir-regoli armonizzati għall-produzzjoni organika tal-bhejjem tar-rziezet huma riċenti ħafna u l-bdiewa li jkabbruhom jiltaqgħu ma "ħafna diffikultajiet fil-kisba tal-bhejjem bil-kapaċità li jaddattaw ruħhom għall-kondizzjonijiet lokali u/jew għal sistemi ta' ġestjoni u li jipprovdu lill-bhejjem tagħhom bl-elementi essenzjali kollha li jeħtieġu għal tkabbir armonizzat, b'mod partikolari rigward ċerti vitamini liposolubbli fil-każ tal-bhejjem li jixtarru."(4) Hija għalhekk meħtieġa deroga li tawtorizza l-użu tal-vitamini A, D u E taħt kondizzjonijiet speċjali, eċċezzjonalment u għal perjodu transitorju taż-żmien.(5) Din l-awtorizzazzjoni għandha tkun akkumpanjata b'obbligu fuq l-Istati Membri li jgħarrfu lill-Kummissjoni dwarha.(6) Il-Kumitat provvdut fl-Artikolu 14 tar-Regolament (KEE) Nru 2092/91 ma tax opinjoni fil-limitu taż-żmien stabbilit mill-President tiegħu. Skond ir-raba "paragrafu ta' l-Artikolu 14 tar-Regolament (KEE) Nru 2092/91, il-Kummissjoni ttrasmettiet il-proposta lill-Kunsill. Ġaladarba l-Kunsill ma ħax pożizzjoni fil-limitu taż-żmien ta' tlett xhur provdut fil-ħames paragrafu ta' l-Artikolu 14 ta' l-istess Regolament (KEE) Nru 2092/91, il-miżuri proposti jridu jiġu adottati mill-Kummissjoni,"ADOTTAT DAN IR-REGOLAMENT:Artikolu 1Ir-Regolament (KEE) Nru 2092/91 huwa emendat kif ġej:(a) Il-Parti B ta' l-Anness I hija emendata skond il-punt 1 ta' l-Anness ma "dan ir-Regolament;"(b) Il-Partijiet Ċ u D ta' l-Anness II huma emendati skond il-punt 2 ta' l-Anness ma "dan ir-Regolament."Artikolu 2Dan ir-Regolament għandu jidħol fis-seħħ fil-20 jum wara l-pubblikazzjoni tiegħu fil-Ġurnal Uffiċjali ta' l-Unjoni Ewropea.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussel, fl-1 ta' April 2003.Għall-KummissjoniFranz FischlerMembru tal-Kummissjoni[1] ĠU L 198, tat-22.7.1991, p. 1.[2] ĠU L 31, tas-6.2.2003, p. 3.--------------------------------------------------L-ANNESS1. Il-punt 4.10 tal-Parti B ta' l-Anness I mar-Regolament (KEE) Nru 2092/91 jiġi mibdul bit-test li ġej:"4.10. Rigward it-tjur, il-formola tat-tgħam użata fl-istadju tas-simna jrid ikun fiha mill-inqas 65 % ta' taħlita taċ-ċereali, ta' wċuh tar-raba tal-proteini u taż-żrieragħ taż-żejt."2. L-Anness II mar-Regolament (KEE) Nru 2092/91 huwa emendat kif ġej:(a) fil-Parti Ċ, jiżdied il-punt 2.3 li ġej:"2.3. Il-bajd u l-prodotti mill-bajd sabiex jintużaw bħala tgħam għat-tjur, preferibbilment mill-istess impriża.";(b) il-Parti D hija emendata kif ġej:(i) fil-punt 1.2, jiżdied is-subparagrafu li ġej:"B’ deroga mill-ewwel subparagrafu, u matul perjodu transitorju taż-żmien li jtemm fil-31 ta' Diċembru 2005, l-awtorità kompetenti ta' kull wieħed mill-Istati Membri tista’ tawtorizza l-użu tal-vitamini sintetiċi tat-tipi A, D u E għall-bhejjem li jixtarru safejn u sakemm jiġu sodisfatti l-kondizzjonijiet li ġejjin:- il-vitamini sintetiċi jkunu identiċi għall-vitamini naturali u,- l-awtorizzazzjoni maħruġa mill-Istati Membri tkun imsejsa fuq kriterji preċiżi u tiġi nnotifikata lill-Kummissjoni.Il-produtturi jistgħu jibbenefikaw minn din l-awtorizzazzjoni biss jekk ikunu wrew għas-sodisfazzjoni tal-korp jew ta' l-awtorità ta' l-ispezzjon ta' l-Istat Membru illi l-ġid u s-saħħa tal-bhejjem tagħhom ma jistgħux jiġu ggarantiti mingħajr l-użu ta' dawn il-vitamini sintetiċi."(ii) fil-punt 2, jiżdied it-test li ġej:- "Il-ħmira tal-produtturi tal-birra".--------------------------------------------------